**Πειραιάς, 10/02/2021**

**Αριθμός Πρωτοκόλλου: 20211072**

**Α’ Πρόσκληση Εκδήλωσης Ενδιαφέροντος για κινητικότητα ΠΡΟΣΩΠΙΚΟΥ μέσω του Προγράμματος Erasmus+ ΚΑ107 Όμιλος Διεθνής Κινητικότητας για τα Σχέδια 2019-1-EL01-KA107-061403 και 2020-1-EL01-KA107-077739**

**ΠΡΟΘΕΣΜΙΑ ΥΠΟΒΟΛΗΣ ΤΩΝ ΑΙΤΗΣΕΩΝ 08/03/2021 – 16/04/2021**

Το Πανεπιστημίου Πειραιώς στο πλαίσιο του προγράμματος **ERASMUS+, KA107 Όμιλος Διεθνής** **Κινητικότητας**, ανακοινώνει την Α΄ Πρόσκληση Εκδήλωσης Ενδιαφέροντος για Κινητικότητα Προσωπικού όλων των Πανεπιστημίων του Ομίλου **με σκοπό τη Διδασκαλία** και **την Επιμόρφωση** στα συνεργαζόμενα Πανεπιστήμια των Χωρών Εταίρων του προγράμματος.

Η περίοδος μετακίνησης στο εξωτερικό θα έχει **διάρκεια 7 ημέρες** (2 ημέρες ταξιδιού και 5 ημέρες διδασκαλία ή επιμόρφωσης) και **για το Σχέδιο 2019-1-EL-KA107-061403** η κινητικότητα θα πρέπει να έχει πραγματοποιηθεί **μέχρι 31/07/2022** και **για το Σχέδιο 2020-1-EL-KA107**-**077739** η κινητικότητα θα πρέπει να έχει πραγματοποιηθεί **μέχρι 31/07/2023**.

Η κινητικότητα μπορεί να έχει τη μορφή της εικονικής μετακίνησης ή της φυσικής παρουσίας.

**Διαδικασία Συμμετοχής**

Η διαδικασία συμμετοχής στο πρόγραμμα για τις άνω κινητικότητες ορίζεται ως εξής:

Το Προσωπικό των Ελληνικών Πανεπιστημίων του Ομίλου που ενδιαφέρονται να πραγματοποιήσουν μια περίοδο διδασκαλίας ή Επιμόρφωσης σε ένα Πανεπιστήμιο της Χώρας Εταίρου του Προγράμματος, θα πρέπει να υποβάλλουν αίτηση στο Πανεπιστήμιο Πειραιώς στον παρακάτω σύνδεσμο μέσω Google Form

<https://forms.gle/6HLvQX7TXTUdni8B8>

Η Προθεσμία Υποβολής των Αιτήσεων ορίζεται από 1/03/2021 μέχρι 16/04/2021.

Μετά το πέρας της προθεσμίας Υποβολής των Αιτήσεων θα δημοσιευτεί ο σχετικός Πίνακας των κατάταξης επιλεγέντων με σειρά προτεραιότητας με βάση τα παρακάτω κριτήρια επιλογής.

Θα ληφθούν υπόψη μόνο εμπρόθεσμες αιτήσεις, οι οποίες θα αξιολογηθούν με βάση τα παρακάτω κριτήρια.

**Α. Κριτήρια Επιλογής:**

**Η επιλογή των αιτήσεων γίνεται σύμφωνα με τη διαδικασία που έχει ορίσει το κάθε Πανεπιστημιακό Ίδρυμα του Ομίλου**.

Δίνεται προτεραιότητα :

1. Σε όσους δεν έχουν μετακινηθεί για Επιμόρφωση μέσω του Προγράμματος Erasmus+ (KA107) κατά τις τρεις τελευταίες Προσκλήσεις Εκδήλωσης Ενδιαφέροντος.
2. Στα σχέδια εργασίας που στοχεύουν στην εκπαίδευση καινοτόμων τεχνολογιών, μεθόδων και συστημάτων εφαρμογής.
3. Ενός ατόμου σε περίπτωση υποβολής αίτησης πέραν του ενός από το ίδιο Τμήμα και για παρόμοιο πρόγραμμα, για να δοθούν ίσες ευκαιρίες σε όλα τα Τμήματα (με βάση το κριτήριο της αντιπροσωπευτικότητας των Τμημάτων και όχι της αναλογικότητας του αριθμού των υποψηφίων ανά Τμήμα).

**Κριτήρια Επιλογής Προσωπικού για Διδασκαλία**

|  |  |  |
| --- | --- | --- |
|  | **Κριτήριο** | **Μόρια** |
| **1** | **Βαθμίδα** | **Καθηγητής 15** |
| **Αναπληρωτής Καθηγητής 8** |
| **Επίκουρος Καθηγητής 6** |
| **Λέκτορας 5** |
| **ΕΔΙΠ – ΕΕΠ 4** |
| **2** | **Προτεραιότητα σε όσους δεν έχουν μετακινηθεί στο παρελθόν** | **Καμία μετακίνηση στο παρελθόν 15** |
| **3** | **Δυνατότητα επέκτασης διμερών συμφωνιών** | **25** |
| **4** | **Προτεραιότητα σε άτομα με ειδικές ανάγκες** | **15** |
| **5** | **Προστιθέμενη αξία στη Διεθνή Στρατηγική του Πανεπιστημίου Πειραιά** | **20** |
| **6** | **Πληρότητα Αίτησης Μετακίνησης** | **10** |
|  | **ΣΥΝΟΛΟ** | **100** |

**Κριτήρια Επιλογής Προσωπικού για Επιμόρφωση**

|  |  |  |
| --- | --- | --- |
|  | **Κριτήριο** | **Μόρια** |
| **1** | **Έτη προϋπηρεσίας** | * **1-10 έτη**
* **11-20 έτη**
* **21 έτη και άνω**
 | **6****8****15** |
| **2** | **Προτεραιότητα σε όσους δεν έχουν μετακινηθεί στο παρελθόν** |  **Καμία μετακίνηση** |  **15** |
| **3** | **Συνάφεια καθηκόντων υπαλλήλου με αντικείμενο επιμόρφωση** |  **10** |
| **4** | **Επίπεδο γνώσης της Αγγλικής** | **15** |
| **5** | **Επίπεδο γνώσης της γλώσσας στη χώρα υποδοχής** | **10** |
| **6** | **Άτομο με ειδικές ανάγκες** | **15** |
| **7** | **Δυνατότητα σύναψης νέας διμερούς συμφωνίας** | **20** |
| **8** | **Πληρότητα Αίτησης Μετακίνησης** | **10** |
|  | **ΣΥΝΟΛΟ** | **100** |

**Β.Προϋποθέσεις Συμμετοχής:**

**Α. Για τα μέλη του Διδακτικού Προσωπικού:**

* Ο/Η μετακινούμενος/η πρέπει να είναι μόνιμο μέλος ΔΕΠ, ΕΕΠ, ΕΔΙΠ των Ελληνικών Πανεπιστημίων του Ομίλου κ.λ.π
* Υπάρχει δυνατότητα συμμετοχής στο Πρόγραμμα, ενώ γίνεται χρήση των τύπων **αδειών**, με την προϋπόθεση ότι τηρούνται οι όροι του Προγράμματος (π.χ. εξαιρούνται τα συνέδρια) και δεν υπάρχει αλληλοεπικάλυψη εξόδων.
* Απαιτείται ελάχιστο χρονικό διάστημα διδασκαλίας  2 διαδοχικών εργάσιμων ημερών και ελάχιστος αριθμός 8 διδακτικών ωρών ανά εβδομάδα ή μικρότερης χρονικής περιόδου. Το μέγιστο χρονικό διάστημα διδασκαλίας  ανέρχεται στις 5 ημέρες. Αποζημιώνεται επίσης το ανώτερο 2 ημέρες για το ταξίδι, μία ημέρα πριν την έναρξη της διδασκαλίας και μία ημέρα μετά την τελευταία ημέρα διδασκαλίας.

**B. Για τα μέλη του Διοικητικού Προσωπικού:**

α. Αίτηση ενδιαφέροντος για συμμετοχή σε μετακίνηση με πρόγραμμα Erasmus+ για επιμόρφωση δικαιούνται μόνιμοι υπάλληλοι και υπάλληλοι ιδιωτικού δικαίου ορισμένου ή αορίστου χρόνου των Ελληνικών Πανεπιστημίων του Ομίλου.

β. Το Προσωπικό των Τμημάτων Διεθνών Σχέσεων και Ευρωπαϊκών Προγραμμάτων προηγούνται στα Σχέδια κινητικότητας λόγω αντικειμένου

γ. Για κινητικότητα με σκοπό την επιμόρφωση έχουν προτεραιότητα όσοι δεν έχουν πραγματοποιήσει καμία κινητικότητα επιμόρφωσης κατά το παρελθόν. Οι αιτούντες αυτοί πριμοδοτούνται με 15 μόρια έναντι των ατόμων που έχουν συμμετάσχει σε μια μετακίνηση κατά το παρελθόν.

δ. Συγκεκριμένο σχέδιο επιμόρφωσης και τεκμηριωμένο για την αναγκαιότητα πραγματοποίησης της κινητικότητας για ό,τι αφορά την προστιθέμενη αξία ως προς την υπηρεσία στην οποία ανήκει ο μετακινούμενος.

ε. Γνώση της ξένης γλώσσας στην οποία θα πραγματοποιηθεί το πρόγραμμα επιμόρφωσης.

ζ. Μετακίνηση για επιμόρφωση δικαιούνται οι διοικητικοί υπάλληλοι μια (1) φορά κατ’ έτος. Εξαιρείται από αυτό και δίνεται δυνατότητα για περισσότερες της μιας μετακίνησης και προτεραιότητα στο προσωπικό του Τμήματος Διεθνών και Δημοσίων Σχέσεων που διαχειρίζεται το Πρόγραμμα με τη σύμφωνη γνώμη των Προϊσταμένων τους.

**Γ. Έγγραφα προς συμπλήρωση για τη μετακίνηση Διδακτικού και Διοικητικού Προσωπικού με το πρόγραμμα Erasmus + (KA107) Όμιλος Διεθνής Κινητικότητας εφόσον έχουν επιλεγεί από τα Ιδρύματα του Ομίλου**

Τα έγγραφα που χρειάζεται να προσκομίσετε στο Τμήμα Διεθνών και Δημοσίων Σχέσεων του Πανεπιστημίου Πειραιώς (μπορείτε να τα στείλετε ηλεκτρονικά) τουλάχιστον 2 μήνες πριν την αναχώρηση σας είναι τα παρακάτω:

1. **Σύμβαση Επιχορήγησης,**  σε 3 αντίτυπα, με την πρωτότυπη υπογραφή
2. **VISA**
3. **Αντίγραφο Ταυτότητας και Διαβατηρίου**
4. **Staff Mobility Agreement**, υπογεγραμμένο από τον α) τον/την υποψήφιο β) τον Ιδρυματικό Συντονιστή, και γ) από το Φορέα Υποδοχής
5. **Invitation Letter** με τις ακριβείς ημερομηνίες της κινητικότητάς σας από το Ίδρυμα Υποδοχής
6. **Κρατήσεις Αεροπορικών Εισιτηρίων**
7. **Ασφάλεια Υγείας, Νοσοκομειακής Περίθαλψης, Αστικής Ευθύνης Υπέρ Τρίτων, Προσωπικού Ατυχήματος και Επαναπατρισμός Σωρού,** να σας καλύπτει για ολόκληρο το διάστημα μετακίνησης
8. **Άνοιγμα Προμηθευτή**
9. **Εντολή Πληρωμής**
10. **Φορολογική Ενημερότητα**

Μετά το τέλος της μετακίνησής σας, προκειμένου να προχωρήσουμε στην καταβολή του 20% του ποσού επιχορήγησης που αναλογεί στην κινητικότητά σας, χρειάζεται να μας αποστείλετε τα παρακάτω έγγραφα.

1. **Confirmation of Staff Mobility**, σε 3 αντίτυπα με υπογραφές και σφραγίδες του φορέα υποδοχής, όπου επιβεβαιώνεται η περίοδος της κινητικότητάς σας και οι ώρες των διαλέξεων (Κινητικότητα για Διδασκαλία)
2. **Πρωτότυπα Boarding Pass**, αναχώρησης και άφιξης (αν χρησιμοποιήσετε κάποιο άλλο μέσο μετακίνησης, θα χρειαστούμε τα εισιτήρια)
3. **Έκθεση κινητικότητας (EU Survey:** Θα σας σταλεί ένα email αυτόματα από τη European Commission μετά την ημερομηνία λήξης της μετακίνησής σας. Θα πρέπει να μπείτε στον ιστότοπο του Mobility Tool ακολουθώντας το σύνδεσμο που θα εμφανιστεί στο email που θα λάβετε και να τη συμπληρώσετε. Μετά την υποβολή της, θα μπορέσετε να αποθηκεύσετε την έκθεση σε μορφή pdf και στη συνέχεια θα παρακαλούσαμε να μας τη στείλετε στις ηλεκτρονικές διευθύνσεις icm-consortium@unipi.gr και publ@unipi.gr
4. **Staff Mobility Agreement,** με τις πρωτότυπες υπογραφές

Μετά την επιλογή σας, θα σας σταλούν ηλεκτρονικά όλα τα template των παραπάνω εγγράφων.

Τα έγγραφα που χρειαζόμαστε με πρωτότυπη μορφή θα πρέπει να σταλούν ταχυδρομικώς στο Πανεπιστήμιο Πειραιώς, στη διεύθυνση, Τμήμα Διεθνών και Δημοσίων Σχέσεων του Πανεπιστημίου Πειραιώς, (Γραφείο 430), Καραολή & Δημητρίου 80, 18534, Πειραιάς

**ΠΡΟΣΟΧΗ:**

Ο αριθμός των επιλεγμένων προς μετακίνηση μελών διδακτικού/διοικητικού προσωπικού που θα μπορέσει να μετακινηθεί λαμβάνοντας χρηματοδότηση μέσω του Προγράμματος, εξαρτάται αποκλειστικά από το ποσό της τελικής επιχορήγησης που θα δοθεί στο Πανεπιστήμιο Πειραιώς.

**ΜΕΤΑΚΙΝΗΣΗ ΓΙΑ ΑΤΟΜΑ ΜΕ ΑΝΑΠΗΡΙΑ**

Η Ευρωπαϊκή Επιτροπή υιοθετώντας μία γενική πολιτική που στοχεύει στην ενσωμάτωση των ατόμων με ειδικές ανάγκες σε όλες τις δραστηριότητές της, ιδιαίτερα δε στην εκπαίδευση, στο πλαίσιο του προγράμματος Erasmus+ προσφέρει τη **δυνατότητα επιπλέον χρηματοδότησης στα άτομα με ειδικές ανάγκες**.

Για τον πλήρη **κατάλογο των αναπηριών** σύμφωνα με τον νόμο υπ. Αριθ. 4186/ Τεύχος Α’, 17.9.2013, παρακαλούμε δείτε το συνημμένο αρχείο. Εκτός των ασθενειών που περιλαμβάνονται στο συνημμένο αρχείο, επιλέξιμοι για να λάβουν επιπλέον χρηματοδότηση είναι όσοι παρουσιάζουν **αναπηρία 67% και άνω από φυσική αναπηρία ή ψυχική πάθηση**, **βάσει γνωμάτευσης** της οικείας πρωτοβάθμιας υγειονομικής επιτροπής που εδρεύει σε κάθε νομό.

1. Η **προετοιμασία** της μετακίνησης πρέπει να ξεκινήσει εγκαίρως, τουλάχιστον **6 μήνες πριν**.
2. Οι ενδιαφερόμενοι πρέπει να υποβάλουν **αίτηση** **επιπλέον χρηματοδότησης** στο Τμήμα Διεθνών και Δημοσίων Σχέσεων, συνοδευόμενη από **λεπτομερή οικονομική εκτίμηση των επιπλέον αναγκών** που αναμένεται να αντιμετωπίσουν λόγω του προβλήματος υγείας/αναπηρίας τους κατά την περίοδο μετακίνησής τους στο Ίδρυμα Υποδοχής.
3. Η περιγραφή των δυσκολιών που αντιμετωπίζουν θα πρέπει να συνοδεύεται από σχετική **ιατρική γνωμάτευση**από Δημόσιο Νοσοκομείο, όχι παλαιότερη των τριών μηνών **ή /και βεβαίωση από Πρωτοβάθμια Υγειονομική Επιτροπή**ή**άλλο επίσημο πιστοποιητικό εν ισχύ.**
4. **Η ικανοποίηση της αίτησης δεν είναι αυτόματη,**αλλά εξαρτάται από το συνολικό αριθμό αιτήσεων για επιπλέον χρηματοδότηση που θα δεχθεί το ΙΚΥ από τα Ιδρύματα Ανώτατης Εκπαίδευσης και τα διαθέσιμα κονδύλια.
5. Εφόσον εγκριθεί η αίτηση για συμπληρωματική χρηματοδότηση, θα πρέπει**κατά την επιστροφή να υποβάλουν**στο Τμήμα Διεθνών και Δημοσίων Σχέσεων**οικονομικό απολογισμό**και οι δαπάνες που έχουν πραγματοποιήσει θα πρέπει να καλύπτονται από **παραστατικά (τιμολόγια, αποδείξεις).**Σε περίπτωση που οι πραγματικές δαπάνες είναι μικρότερες από την εγκριθείσα χρηματοδότηση, θα ζητείται η **επιστροφή της διαφοράς.**
6. Επισημαίνεται ότι **στην περίπτωση των ψυχικών παθήσεων**, για εξασφάλιση της υγείας των μετακινούμενων ατόμων, είναι σκόπιμο να υπάρχει **επιπλέον πρόσφατη ιατρική γνωμάτευση**, που να πιστοποιεί τη δυνατότητα συμμετοχής τους στο Πρόγραμμα.

**Ενδεικτικά, καλύπτονται οι παρακάτω επιπλέον ανάγκες**:

* **Συνοδός για το ταξίδι**(προς τη χώρα υποδοχής και επιστροφή)
* **Ειδική μεταφορά**από το Ίδρυμα Προέλευσης στο Ίδρυμα Υποδοχής ή στην επιχείρηση και τοπικά **κατά την περίοδο παραμονής στο εξωτερικό**
* **Στέγαση σε κατάλληλα εξοπλισμένο δωμάτιο**(σε περίπτωση που η φοιτητική εστία δεν διαθέτει κατάλληλο δωμάτιο)
* **Βοηθός**κατά τη διάρκεια της ημέρας ή και της νύκτας
* **Φροντιστής**ασθενούς
* **Βοήθεια κατά τη διάρκεια των μαθημάτων**(για κράτηση σημειώσεων κ.α.)
* **Ιατρική παρακολούθηση**(φυσικοθεραπείες, τακτικός ιατρικός έλεγχος στη χώρα υποδοχής)
* **Ειδικό διδακτικό υλικό**(γραφή Μπράιγ, φωτοτυπίες σε μεγέθυνση, μαγνητοφώνηση διαλέξεων, κ.α.)
* **Ιατρικά αναλώσιμα**, εφόσον δεν καλύπτονται από την Ευρωπαϊκή Κάρτα Ασφάλισης ή ιδιωτικό ασφαλιστήριο συμβόλαιο.

Οι αιτούντες πρέπει να δώσουν πλήρεις λεπτομέρειες κάθε άλλης οικονομικής ενίσχυσης ή ενίσχυσης σε είδος που λαμβάνουν εκτός του Προγράμματος (π.χ. φροντιστής ασθενούς) και να εξηγήσουν το λόγο που δεν επαρκεί να καλύψει τις ανάγκες της συγκεκριμένης περιόδου μετακίνησης.

Όπως προκύπτει και από την επισυναπτόμενη φόρμα οικονομικής ανάλυσης των συγκεκριμένων ειδικών απαιτήσεων, πρέπει να γίνει εκτίμηση του συμπληρωματικού ποσού που απαιτείται.

Πρέπει, επίσης, να επισυνάπτεται **βεβαίωση από το Ίδρυμα Υποδοχής**ότι α) γνωρίζει πως ο μετακινούμενος είναι ανάπηρος και β) ότι πιστοποιεί πως μπορεί να παράσχει όλες τις αναγκαίες διευκολύνσεις και υποστήριξη, καθώς και ότι τα κτίρια, αμφιθέατρα, βιβλιοθήκες ή τα γραφεία της επιχείρησης είναι προσβάσιμα από το φοιτητή/καθηγητή/υπάλληλο με αναπηρία.

**Στοιχεία Ελληνικών Πανεπιστημίων του Ομίλου Διεθνής Κινητικότητας**

|  |  |  |  |
| --- | --- | --- | --- |
| **Πανεπιστήμιο** | **Ιδρυματικός Συντονιστής** | **Contact Person’s Full Name** | Email |
| **Πανεπιστήμιο Πειραιώς****Συντονιστής** | **Αντιπρύτανης,****Καθηγητής Παντελής Παντελίδης** | **Δρ. Χριστίνα Κοντογουλίδου,**Υπεύθυνη Τμήματος Διεθνών και Δημοσίων Σχέσεων**Ζωή Κατσίρη**Γραμματειακή Υποστήριξη στο Πρόγραμμα | **publ@unipi.gr ckonto@unipi.gr****210 414 2245****icm-consortium@unipi.gr 210 414 2170** |
| **Εθνικό Μετσόβιο Πολυτεχνείο** | **Αντιπρύτανης,****Καθηγητής Δρόσος Γκιντίδης** | **Αριστέα Καπετανάκη**Υπεύθυνη Γραφείου Ευρωπαϊκών Εκπαιδευτικών Προγραμμάτων | ateti@central.ntua.gr **2107721017** |
| **Πάντειον Πανεπιστήμιο** | **Αντιπρύτανης, Αναπληρώτρια Καθηγήτρια Μαριάννα Ψύλλα** | **Αγγελική Καρδιακαυτίτη**Υπεύθυνη Τμήματος Διεθνών Σχέσεων και Ευρωπαϊκών Προγραμμάτων | erasmus-iro@panteion.gr**2109201484** |
| **Πανεπιστήμιο Κρήτης** | **Αντιπρύτανης, Καθηγητής Ιωάννης Καρακάσης** | **Ειρήνη Θυμιατζή**Υπεύθυνη Τμήματος Διεθνών Σχέσεων, Πανεπιστημιούπολη Ρεθύμνου**Εύη Κορτσιδάκη**Υπεύθυνη Τμήματος Διεθνών Σχέσεων, Πανεπιστημιούπολη Ηρακλείου | thymiate@uoc.gr **2831077724**intreloff@med.uoc.gr **2810394797** |
| **Δημοκρίτειο Πανεπιστήμιο Θράκης** | **Καθηγήτρια Μαρία Γρηγορίου** | **Ελένη Μαυρίδου**Υπεύθυνη Τμήματος Διεθνών Σχέσεων | emavr@admin.duth.gr **2531039084** |

Οι μετακινούμενοι θα λάβουν επιχορήγηση:

Α) **Για τις δαπάνες ταξιδιού ανάλογα με τη χιλιομετρική απόσταση**, το ποσό των δαπανών ταξιδιού υπολογίζεται βάσει χιλιομετρικής αποστάσεως ανάμεσα στο τόπο προέλευσης του μετακινούμενου προσωπικού και στο τόπο διεξαγωγής της δραστηριότητας. Ο υπολογισμός των χιλιομετρικών αποστάσεων θα πραγματοποιείται χρησιμοποιώντας έναν υπολογιστή απόστασης, εργαλείο της Ευρωπαϊκής Επιτροπής, που βρίσκεται στην ακόλουθη διεύθυνση [http://ec.europa.eu/programmes/erasmus-plus/tools/distance\_en.htm](http://ec.europa.eu/programmes/erasmus-plus/tools/distance_en.htm%22%20%5Ct%20%22_blank)

|  |  |
| --- | --- |
| **Κατηγορίες χιλιομετρικών αποστάσεων** | **Ποσό** |
| Μεταξύ 10 και 99 χλμ: | 20 ευρώ ανά συμμετέχοντα |
| Μεταξύ 100 and 499 χλμ: | 180 ευρώ ανά συμμετέχοντα |
| Μεταξύ 500 and 1999 χλμ: | 275 ευρώ ανά συμμετέχοντα |
| Μεταξύ 2000 and 2999 χλμ: | 360 ευρώ ανά συμμετέχοντα |
| Μεταξύ 3000 and 3999 χλμ: | 530 ευρώ ανά συμμετέχοντα |
| Μεταξύ 4000 and 7999 χλμ: | 820 ευρώ ανά συμμετέχοντα |
| Μεταξύ 8000 χλμ ή άνω: | 1100 ευρώ ανά συμμετέχοντα |

Β) **Για τις ατομικές δαπάνες ανάλογα με τη χώρα υποδοχής**

Το ποσό επιχορήγησης που θα λαμβάνει το προσωπικό για τη κάλυψη Ατομικών Εξόδων, τα οποία προκύπτουν λόγω της κινητικότητας για διδασκαλία ή επιμόρφωση, υπολογίζεται βάσει της διάρκειας διδασκαλίας ή επιμόρφωσης ως ακολούθως, ανάλογα με τη χώρα προορισμού:

**Κινητικότητα προσωπικού από τις Χώρες του Προγράμματος προς τις Χώρες Εταίρους**

|  |  |
| --- | --- |
| **Ποσό ανά ημέρα σε ΕΥΡΩ** | **180**  |

Για μετακινήσεις διάρκειας από 15 έως και 60 ημερών, η επιχορήγηση ανέρχεται σε 112 €/ημέρα.

Από το Τμήμα Διεθνών και Δημοσίων Σχέσεων